 ትግርኛ BBC News, ትግርኛናብቲ ትሕዝቶ ቀጽሉ ክፍልታት ዜና ቪድዮ ኣመና ፍቱዋት ዜና ቪድዮ ኣመና ፍቱዋት ኣኼባ ማእኸላይ ኮሚቴ መጻኢ ዕድል ህወሓትን ኢህወዴግን 15 ሚያዝያ 2019 ምንጪ ስእሊ, EPRDF ወያናይ ዲሞክራስያዊ ግንባር ህዝብታት ኢትዮጵያ ኢህወዴግ ካብቲ ውድባዊ ጉባኤኡ ቐጺሉ ሎሚ መዓልቲ ስሩዕ ናይ ማእኸላይ ኮሚቴ ኣኼብኡ እናካየደ ይርከብ ኣብቶም ዝሓለፉ ኣዋርሕ ብዛዕባ ዝተሰርሑ ጉዳያትን እዋናዊ ሃገራዊ ፍጻመታትን ገምጊሙ ውሳነ ከም ዘሕልፍ ድማ ትጽቢት ይግበረሉ እዚ ስሩዕ ኣኼባ ቤት ምኽሪ ኢህወዴግ ቀዳማይ ሚኒስትር ኣብዪ ኣሕመድ ናብ ስልጣን መጺኡ ኣብቲ ሰልፊ ውሱን ስጉምታት ብምውሳድ ሓደ ዓመት ምስ ኣቑጸረ ዝካየድ ዘሎ ኾይኑ ኣብታ ሃገር ድማ ብዙሓት ከበድቲ ጸገማት ኣብ ዝተኸሰትሉ እዋን እዩ ብኻልእ ወገን እቲ ሓድሽ ኣቦ መንበር ምስ ምምጻኡ ተኣሳሲሩ ቅድም ክብል መሪሕን መስራትን እቲ ግንባር ዝነበረ ህወሓት ኣብ ማእኸላይ መንግስቲ ዝነበሮ ውሳነ ወሃብነትን ተሳትፎን እናነከየን ምስቲ ግንባር ዘለዎ ዝምድና ላሕሊሑ ዝርኣየሉን ግዘ ብምኻኑ ምናልባሽ እዚ ኣጋጣሚ መጻኢ ዕጫ እቲ ውህደት ዝውስን ክኸውን ይኽእልዩ ተባሂሉ ይግመት እቲ ሓድሽ ስርዓት ኦህዴድን ብኣዴንን እዮም ዝዝዉርዎ ዘለዉ ንኣመሉ ዝወፅአ መግለጺ ኢህወዴግ ኢህወዴግ ካብቲ ግንባር ክወጽእ ዝደሊ እንተልዩ ክወጽእ ይኽእልዩ ቀዳማይ ሚኒስትር ኣብዪ ኣአሕምድ ኣቦ መንበር ኢህወዴግ ብምኻን መንበር መሪሕነት እታ ሃገር ካብ ዝሕዝ ንነዘ ተሳትፎ ህወሓት ዝነከየኳ እንተመሰለ ንሱ ዝመርሖ ሰልፊ ኦህዴድኦዲፒ ምስ ብኣዴን ናይ ሕዚ ኣዴፓ ፍሉይ ምሕዝነት ፈጢሩ ነይሩ ናይ ደቡብ ሰልፊ ዴኢህዴን ድማ ክንድቲ ናይዞም ክልተ ውድባትኳ እንተዘይኮነ ምስቲ ግንባር ዘለዎ ዝምድና ኣይተቐየረን ኣብዚ ውሽጢ ሓደ ዓመት ህወሓት ከም ውድብ ዘውጽኦም መግለጺታትን ኣመራርሓ እቲ ውድብ ብዝተፈላለዩ ኣጋጣሚታ ዝሓዞም ቅዋማትን ኣብቲ ግንባር ዝነበረ ጥንኩር ዝምድና እናላሕለሐ ክመጽእ ገለ ሻብ ድማ ዝጻብኡ ነገራት ክንጸባረቕ ተራእዩዩ ቅድሚ ምጅምር ኣኼባ ቤት ምኽሪ ኢህወዴግ ቕድም ኢሉ ማእኸላይ ኮሚቴ ህወሓት ዘካየዶ ኣኼባ ስዒቡ ዝወጽአ ውድባዊ መግለጺ ማእኸላይ መንግስቲ ሓላፍነቱ ከም ዘይፈጸመን ውሳነ ተሓድሶ ኣንፈት ከም ዝስሓቱን ብምልዓል ነቒፉዩ ማእኸላይ ኮሚቴ ህወሓት ኣብ ዘውጽኦ መግለጺ ኣብታ ሃገር ዝርኣዩ ዘለው ጸገማት ይጉሃሃሩ ከም ዘለውን ናብ ዘይዛሪ ሓደጋ ዘእትው ጸገማትውን ይውስኹ ምህላዎምን ብምግላጽ ኣብ ዝሓለፉ ዓመታት ዝተረኸቡ ለውጢታት ኣብ ስግኣት ከም ዝወደቑ ኣመላኺቱዩ ስጉምቲ ብዕምቆት ምሕዳስ ኢህወዴግ ተኾሊፉዩ ኢሉ ዝኣምን ህወሓት ኣብታ ሃገር ሰላም ከምዘየለ ርግኣት እናጠፍአ ህውከትን ዕግርግርን ይውስኽ ምህላዩ ሕግን ስርዓትን ምኽባር ከም ዘይተኽኣለን ብምጥቃስ ከም ዝገምገመ ገሊጹ ነዚ ከም ምኽንያት ዘስፈሮ ድማ እቲ ኣመራርሓ ካብ መረታዊ መትከላት ኢህወደግ ምውጽኡ እንትኾን ቕጥዒ ብዝስኣነ ጽግዕተኛ ኣረኣእያ ተመሪዙዩ ብምባል ጥሕሰት ሕገ መንግስቲ ይፍጽም ከም ዘሎን ፌደራላዊ ስርዓት ኣብ ሓደጋ ዘውድቕ ኣተሓሳስባን ግብርን ይዝራእ ከም ዘሎን ብምግላጽ ንኣመራርሓ እቲ ግንባር ኣትሪሩ ነቒፉዩ ህወሓት ምስቲ ግንባር ገለ አፈላላያት እናፈጠረ እንተምአኳ ኣብ ልዕሊ ኢህወዴግ ከምዚ ዓይነት ተሪር ነቐፌታ ዝሓዘለ መግለጺ እንተውጽእ ናይ መጀመርትኡ እዩ ኣብይ ኣሕመድ ሃገር ንምድሓን ዝኣተዎ ቃልን ስግኣታትን ዝኾነ ይኹን ኣካል ኢትዮጵያ ናይ በይነይ እያ ክብል ኣይኽእልን ቅድሚ ኣኼባ ማእኸላይ ኮሚቴ ኢህወዴግ መዓልታት ቐዲሙ ዝወጽአ ትርር ዝበለ መግለጺ ህወሓት እቲ ኣኼባ ጽንዕ ዝበሉ ጉዳያት ዘልዕል ዕጫን ርክብን ኣባል ሰልፊታት ዝውስን ውጽኢት ሒዙ ክመጽእ ትጽቢት ይገብር ይኹንምበር ምስቲ ዝጸንሐ ባህሊ እቲ ግንባር ኣብ ውሽጢ ዝግበሩ ዝርርባት ኣብ ደገ ንዝርኣዩ ነገራት ዝጎልሀ ለውጢ ብዘምጽእ መልክዑ እንተይኮነ ገምጋም ሓድሕድ ብዝመሰል ኩነታት ተዘትዩሎም ኣብ ውሽጢ ተሸፋፊኖም ዝተርፉዮም ዝብሉ ብዙሓት ኣለው ኣቶ ቹቹ አለባቸው ኣባል ኣዴፓዮም ነይሮም ላዕለዎት ኣመራርሓ ኢህወደግ ኣብ ዘካይዱዎ ኣኼባ ብዙሓት ጸገማት ኣልዒሎም ኣድሚዮም ዝግምግሙኳ እንተኾኑ ሓደ ነገር ግን ናብ ደገ ኣይወጽእን ይብሉ ኣባል ፈጻሚት ስራሕ ህወሓትኢህወዴግ ኣቶ ጌታቸው ረዳ ንቴሌቭዥን ደምጺ ወያነ ከም ዝበሎ ግን እቲ ግንባር ገጢሞምዎ ዘለው ፈተናታት ከበድቲ ስለ ዝኾኑ ብዛዕባ እቶም ጸገማት ፊትንፊት ካብ ምዝርራብ ወጻእ ካልእ ኣማራጺ የለን ኢሉዩ ኣብዚ ኣኼባ ክለዓሉ ዝደልዮም ነጥቢታት ኣቐዲሙ ዘነጸረ ህወሓት ጥራሕ እንትኾን ብዋናነት ናይዚ ግንባር ኣጀንዳ እቲ መድረኽ ዘተ ክሕዞዩ ተባሂሉ ይእመን ጥንኩር ክትዕ ክካየድ ይኸውን ዝብል ግምትውን ኣሎ መጻኢ ዕጫ እቲ ግንባር ብዝምልከት ኣባል ውድባት ብምውህሃድ ኢህወዴግ ሓደ ፓርቲ ክኸውን ምግባር ዝብል ተደጋጋሚ ሓሳብ ቀዳማይ ሚኒስትር ኣብዪ ኣሕመድ ህወሓት ዘይሕሰብዩ ካብ ዝበሎም ኣጀንዳታት ሓደዩ እቲ ጉባኤ ከቢድ ክትዕ ክህልዎዩ ዝብሉ ኣቶ ቹቹ ብፍላይ ውህደት ዝብል ነጥቢ ከቢድ ናይ ሓሳብ ክትዕ ከም ዘተኣናግድን እዚ ድማ ብወገን ህወሓት ከም ዝመጽእን ይኣምኑ ነዚ ምኽንያት ዝብሉዎ እንተቐምጡ ህወሓት ቅድሚ ሓድነት ምፍጻምና ሓደ ኣብ ዝገብሩና መትከላት ንሰማማዕ እዩ ዝብል ዘሎ በዚ ኣንጻር ናይተን ፓርቲታት ጉልበት እናበርትዐ ዓቕሚ ኢህወዴግ ድማ እናተዳኸመ ስለ ዝመጽአ እቲ ውህደት ክግሃድዩ ኢለ ኣይኣምንን እንተኾይኑ ድማ ንኣመሉ እምበር ትርጉም ኣይህልዎን ይብሉ ጸሓፍን ተንታኒ ፖለቲካን ኣቶ ሙሉጌታ ኣረጋዊ ግን እዞም ኣርባዕተ ውድባት ዘለዎም ኣፈላላይ ከቢድ ስለ ዝኾነ ቤት ምኽሪ እቲ ግንባር ኣብ ዘካይዶ ኣኼባ ተመያይጦም ንዓዲ ክጠቅምን ተስፋ ክህብን ዝኽእል ውሳነ ክህቡዮም ኢለ ኣይጽበን ኢሎም ኩሎም ውድባት ናይ ባዕሎም ናይ ስልጣን ሕቶ ከሕስቦም ዝኽእልዩ ዝመስለኒ ዝብሉ ኣቶ ሙሉጌታ ዘካትዕ ኣኼባ ኣካይዶም እታ ሃገር ካብ ዘላቶ ቅልውላው ዘውጽእ ሓሳብ ሒዞም ክወጽኡ ይኽእሉዮም ኢልካ ምእማት ከም ዘጸግም ይዛረቡ የግዳስ ትኹረት እቲ ኣኼባ ምውቕቓስ እምበር ፍታሕ ዘምጽእ ኣይኸውንን ኢሎም ውህደት ዝብል ሓሳብ ዘሰጉሙ ፓርቲታት ኦዲፒ ኣዴፓን ዴኢህዴንን እዞም ውድባት ኣብ ክልሎም ዝገጠሞም ጸገም እቲ ግንባር ብምውሃድ ክፈትሑዎ ዝሓሰቡ ከም ዝመስሎም ዝገልጹ ኣቶ ቹቹ እንተደጊፎምዎ ናይ ምግሃድ ዕድል ከም ዘለዎ ግምቶም ይህቡ ኦዴፓ ኣብ ክልሉ ኦነግን ካልኦት ውድባትን ይምንዝዑዎ ስለ ዘለው ብዝመጸሉ መገዲ ክኸይድ ስለ ዝጽገም እቲ ውህደት ተጠቒሙ ተደላዪ ኮይኑ ክቕጽል ይደሊ ዴኢህዴን ድማ ኣብ ክልሉ ብዝለዓሉ ብርክት ዝበሉ ሕቶታት ይዳኸምዩ ዘሎ ኣዴፓ ድማ ኣብ ቀራና መገዲ ጠጠው ክብልዩ እቲ ውህደት ዝደልዮኳ እንተኾነ ጥንኩር ብሄርተኛ ውድብ ስለ ዝመጽኦ ግን ንምርጫ ክጽገምዩ ከምኡውን ኮይኑ ግን ውህደት ክመርጽዩ ኢሎም ኣቶ ቹቹ ኣሓት ውድባት ግንባር ኢህወዴግ ሕዚ ብዘለውዎ ኩነታት ውህደት ክፍጽሙዮም ዝብል ግምት ኣይብለይን ዝብሉ ፖለቲካ ኢትዮጵያ ብቐረባ ዝከታተሉ ኣቶ ገረሱ ቱፋ ድማ ናብዚ ደረጃ ንምብጻሕ መጀመርታ ኣብ ውሽጦም ዘሎ ሓቢርካ ናይ ምቕጻል ጸገም ክፈትሑ ኣለዎም ሓቢሮም እንተቐጺሎም ድማ እንታይ ኣመሓይሾም ኣጋር ተባሂሎም ዝጽውዑ ውድባትከ ከመይዮም ዝኾኑ? 